Üldkohtu (teine koda) 8. mai 2012. aasta otsus – Panzeri vs. Siseturu Ühtlustamise Amet – Royal Trophy (Royal Veste e premia lo sport)
(kohtuasi T‑348/10)
Ühenduse kaubamärk – Vastulausemenetlus – Ühenduse kujutismärgi Royal Veste e premia lo sport taotlus – Varasemad ühenduse ja rahvusvahelise sõnamärgid veste lo sport – Varasem registreerimata kujutismärk panzeri veste lo sport – Suhtelised keeldumispõhjused – Määruse (EÜ) nr 207/2009 artikli 8 lõike 1 punkt b ja lõige 4
Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus (nõukogu määrus nr 207/2009, artikli 8 lõike 1 punkt b) (vt punktid 31, 39 ja 40)
Ese
Tühistamishagi Siseturu Ühtlustamise Ameti esimese apellatsioonikoja 20. mai 2010. aasta otsuse R 988/2009‑1 peale, mis puudutab vastulausemenetlust L. Panzeri ja Royal Trophy Srl vahel.
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 20. mai 2010. aasta otsus R 988/2009‑1.
2.
Jätta poolte kohtukulud nende endi kanda.